Йылға уйһыулыҡтарҙа аға, уларҙы борон боҙлоҡло һыу ятҡылыҡтары биләй. Свирь  яры буйы күпселек өлөшөндә урман баҫҡан убалы ерҙән ғибәрәт.  Свирь йылғаһының урта ағымында тупһалар булған, ләкин йылғала электростанция каскадтарын төҙөү менән плотиналар һыу кимәлен күтәрә һәм тупһалар һыу аҫтында ҡала, шулай итеп йылға дауамында тәрән һыу юлы барлыҡҡа килә. Йылғала  Түбәнге Свирь (тамағынан 80 км алыҫлыҡта) һәм Үрге Свирь  (тамағынан 120 км алыҫлыҡта) һыуһаҡлағыстары урынлаша. Үрге Свирь ГЭС-ы  Ивин ташҡынын йәки 183 км²  майҙаны менән Үрге Свирь һыуһаҡлағысын булдыра.